નૌતમલાલે જવાબ આપતાં કહ્યું : ‘તમે 10-12 ધારાસભ્યોને મનાવી લો તો એ હોર્સટ્રેડિંગ કહેવાય, તો કોંગ્રેસ 37 સભ્યોવાળી પાર્ટીને મુખ્યમંત્રીપદ અને 15-17 કેબિનેટ પોસ્ટ આપી દે તેને શું કહેવું ?' રણછોડે વાતને આગળ લેતાં કહ્યું : ‘હવે તો હાલત જાણે એવી થવા બેઠી છે કે જેમણે ટેકા માટે એડવાન્સ લીધેલા, એવા કેટલાક ધારાસભ્યો ફોન જ ઉપાડતા નથી ને કોઇ રીતે કોન્ટેક્ટ થઇ જાય તો અસ્સલ બેન્ગાલૂરી સ્ટાઇલમાં કહી દે છે કે અમે તો ટેકો આપવાના જ હતા, પણ તમે તો વોટિંગ પહેલાં જ રાજીનામું આપી દીધું, શું કરીએ! '